**Y CYNGOR DYSGU DIGIDOL CENEDLAETHOL**

**10:30 I 15:00 DYDD MAWRTH 6 HYDREF 2015**

**S4C, Llanisien, Caerdydd**

**(GYDA CHYSYLLTIAD FIDEO-GYNADLEDDA Â S4C, CAERNARFON)**

|  |  |  |
| --- | --- | --- |
| **Yn bresennol** | |  |
| Janet Hayward (JH) [Cadeirydd] | Angharad Roberts (AR) | **LLYWODRAETH CYMRU** |
| Iain Tweedale (IT) | Chris Britten (CB) | Ruth Meadows (RM) |
| Ty Golding (TG) | Darren Long (DL) | Chris Owen (CO) |
| Dilwyn Owen (DO) | Mark Jones (MJ) | Chris Roderick (CR) |
| Catherine Kucia (CK) | Robin Williams (RW) | Jenny Gambling (JG) |
| Huw Marshall (HM) | Tom Crick (TC) | **Ymddiheuriadau** |
| Sian Thomas (ST) | Geoff Elliott (GE) | Gareth Dacey (GD) |
| Jessica Jones (JJ) | Simon Billington (SBi) | Mathew Jones (MRJ) |
| Simon Brown (SBr) | Janice Lane (JL) |  |

1. **Croeso**
   1. Croesawodd JH y Cyngor i swyddfeydd S4C a diolchodd i bawb am ddod.
2. **Trosolwg o'r Rhaglen Dysgu yn y Gymru Ddigidol - Chris Owen**

**Ymgysylltu â Hwb**

* 1. Rhoddodd CO drosolwg o weithgarwch ymgysylltu â Hwb yn ôl awdurdod lleol. Mae'r gweithgarwch ymgysylltu yn amrywio'n sylweddol rhwng awdurdodau lleol. Ymddengys fod yr awdurdodau sy'n ymgysylltu'n fwy â Hwb yn rhoi cymorth dilynol i ysgolion, unwaith y bydd eu hyfforddiant cychwynnol wedi'i gynnal.
  2. Rhoddodd CO ystadegau ar gyfer pob consortiwm rhanbarthol hefyd. Mae DL wrthi'n gweithio gydag ERW ar secondiad rhan-amser a rhoddodd drosolwg byr o'u cynlluniau presennol, gan sicrhau bod pob un o'u hysgolion yn defnyddio Hwb mewn rhyw ffordd.
  3. Cyhoeddodd CO fod awdurdod lleol Abertawe yn bwriadu datgomisiynu pob gweinydd storio a phob gweinydd e-bost mewn ysgolion a bod disgwyl i bob ysgol ddefnyddio Hwb ac Office 365 o fis Medi nesaf. Dylai hyn arwain at arbedion sylweddol i'r awdurdod lleol a bydd yn astudiaeth achos wych i hyrwyddo dulliau gweithredu tebyg mewn awdurdodau lleol eraill.
  4. Nododd CO, os bydd awdurdodau lleol yn bwriadu cynnal unrhyw gyfarfodydd â'u penaethiaid, y byddai aelodau Tîm Hwb yn barod i wneud cyfraniad yn y cyfarfodydd hynny a hyrwyddo manteision Hwb. Nododd y grŵp y dylid targedu penaethiaid ac uwch arweinwyr yn gyntaf, er mwyn sicrhau eu cefnogaeth cyn gweithio gydag aelodau eraill o staff yr ysgol.
  5. Lindsay Harvey, Cyfarwyddwr Addysg Abertawe, fydd yn cadeirio Grŵp Llywio TGCh Cymdeithas Cyfarwyddwr Addysg Cymru (CCAC) a bydd yn siarad yng Nghynhadledd CYDAG ar 16 Hydref.
  6. Tynnodd CB sylw ar bryderon ynghylch diwedd contract tair blynedd Hwb ym mis Awst 2018. Nododd CO fod ymrwymiad llawn i sicrhau bod y llwyfan yn parhau tan hynny. Mae amrywiaeth o opsiynau yn cael eu hystyried ar gyfer parhau i reoli'r adnoddau digidol a gynigir drwy Hwb ar ôl y dyddiad hwn.
  7. Nododd CO fod nifer yr ymweliadau â thudalennau wedi cynyddu ym mis Medi – 899,000, gyda mwy na 100,000 o adnoddau unigol yn cael eu defnyddio.
  8. Mae swyddogaeth asesu a chofnodi newydd wedi'i datblygu drwy restrau chwarae Hwb dros yr haf, lle y bydd athrawon yn gallu gosod profion i'w disgyblion. Y dyddiad targed ar gyfer rhyddhau'r datblygiad hwn yw ystod hanner tymor mis Hydref.
  9. Gofynnodd GE am rai ystadegau ar boblogrwydd adnoddau Bagloriaeth Cymru a geir ar Hwb. Nododd CO ei bod yn bosibl cael ystadegau ar y defnydd o wneir o adnoddau unigol – fodd bynnag nid yw'r ystadegau hyn yn cael eu cofnodi fel arfer.

**Cam Gweithredu: Bydd CO yn rhoi dadansoddiad o'r ystadegau sy'n cael eu coladu ar hyn o bryd yn y cyfarfod nesaf - dangosfwrdd.**

* 1. Tynnodd CO sylw at weithdy diweddar Hwb i randdeiliaid a gynhaliwyd ym Mae Caerdydd ar 23 Medi. Aeth ST i'r gweithdy a nododd ei fod yn gyfle da i siarad am Hwb, yn hytrach na chanolbwyntio ar Hwb+ yn unig. Soniodd am yr agwedd gadarnhaol, ar y cyfan, tuag at gyfeiriad datblygiadau llwyfan Hwb. Cadarnhaodd CO y bydd canlyniadau'r gweithdy yn bwydo'n uniongyrchol i mewn i waith i ddatblygu'r llwyfan yn y dyfodol ac, os oes gan unrhyw aelodau sylwadau ar y llwyfan yr hoffent eu cyflwyno, y dylent wneud hynny drwy flwch post Hwb ([hwb@wales.gsi.gov.uk](mailto:hwb@wales.gsi.gov.uk)).
  2. Disgwylir i'r contract presennol ar gyfer elfen cynnwys Hwb ddod i ben ym mis Ionawr 2016. Fodd bynnag, tra'n aros am gymeradwyaeth y Gweinidog, bwriedir ailgontractio a sicrhau bod hyn yn cyd-fynd â chontract Hwb+ hyd at fis Awst 2018.
  3. Bu'n rhaid cloi nodweddion newydd a gyflwynwyd gan Office 365 nes y gellir ymchwilio i reolaethau diogelu (Sway a Yammer). Disgwylir i'r rhain fod ar gael i staff ysgol ond nid i ddisgyblion. At hynny, bwriedir i lwyfan Hwb drosglwyddo o SharePoint 2010 i 2013 fel rhan o'r broses o ymestyn y contract Posibiliadau Dysgu.
  4. Roedd gan SBi amheuon ynghylch defnyddio mewngofnodi ddeg gwaith y mis fel dangosydd o ysgol sy'n mynd ati i ddefnyddio Hwb. Nododd CO fod y ffigur hwn yn un mympwyol i roi darlun cyffredinol o'r ysgolion hynny nad oeddent yn defnyddio Hwb i dîm Hwb. Roedd CO yn cytuno y dylai'r ffigur hwn gynyddu'n gymesur wrth i'r prosiect fynd yn ei flaen er mwyn rhoi darlun manylach o ymgysylltu a chytunodd i ddarparu ystadegyn ychwanegol yn seiliedig ar ffigur uwch (mewngofnodi cant o weithiau y mis) yn y cyfarfod nesaf.

**Cam Gweithredu: Bydd CO yn cyflwyno dangosfwrdd wedi'i ddiweddaru yn y cyfarfod nesaf.**

* 1. Nododd JH fod arian wedi'i roi i gonsortia er mwyn helpu i gyflwyno Hwb+ a bod gan Gonsortiwm Canol De Cymru aelod penodol o staff i ddatblygu hyn. Bydd CO ac RM yn cyfarfod ag awdurdodau lleol nad ydynt yn mynd ati i ymgysylltu â Hwb yn fuan er mwyn nodi beth yw'r materion lleol.

**Llywodraethwyr**

* 1. Cadarnhaodd CO fod porth Llywodraethwyr bellach yn cael ei roi i bob ysgol, a fydd yn sicrhau bod cynnwys ar gael i'w ddarllen ar ffurf ddigidol yn hytrach nag ar ffurf copi caled fel yn y gorffennol. Mae gwefan ganolog i lywodraethwyr wrthi'n cael ei chwmpasu ar gyfer awdurdodau lleol. Mae awdurdod lleol Rhondda Cynon Taf yn bwriadu trosglwyddo ei ysgolion i'r porth hwn, gan ddisgwyl gwneud arbedion sylweddol.

**Cam Gweithredu: Bydd CR yn lanlwytho dolenni i'r dogfennau sy'n ymwneud â sefydlu gwefan i Lywodraethwyr ysgol i wefan gydweithredu'r Cyngor Dysgu Digidol Cenedlaethol.**

**Arweinwyr Digidol Hwb**

* 1. Nododd CO fod nifer yr Arweinwyr Digidol Hwb wedi gostwng o wyth i bump eleni. Mae Tîm Hwb wrthi'n gweithio i ddatblygu cynlluniau gyda chonsortia rhanbarthol er mwyn sicrhau bod adnoddau i gefnogi ysgolion ar lawr gwlad – wedi'u cysylltu o bosibl â grantiau presennol y maent yn eu cael eisoes.
  2. Roedd gan SBi amheuon ynghylch yn amserlenni a oedd wedi'u pennu ar gyfer rhoi cynlluniau ar waith. Bwriedir i'r rhain fod yn weithredol erbyn mis Ebrill 2016, tra'n aros am gymeradwyaeth y Gweinidog.
  3. Nododd CO fod Alex Clewett yn comisiynu rhai prosiectau bach ledled gogledd Cymru a'i fod yn talu costau cyflenwi er mwyn i athrawon helpu ysgolion eraill i hyrwyddo a chyflwyno Hwb.

**Cam Gweithredu: Bydd Alex Clewett yn cyfarfod â SBi er mwyn trafod cynlluniau ar gyfer consortiwm gogledd Cymru.**

**e-Ddiogelwch**

* 1. Bydd pob awdurdod lleol yn cynnal sesiynau e-Ddiogelwch yn y dyfodol agos.

Darparodd CO ystadegau ar y defnydd o'r adnodd diogelwch 360 gradd:

* mae 747 o ysgolion wedi cofrestru
* mae 76% o ysgolion wedi defnyddio'r adnodd
* mae 30% wedi cwblhau pob uned.
  1. Nododd CO hefyd fod ystadegau ar y defnydd o'r adnodd yn cael eu rhoi i gyswllt enwebedig mewn awdurdodau lleol (y rhai sy'n gyfrifol am faterion diogelu o bosibl). Fodd bynnag, nododd ST ddiffyg cyfathrebu posibl rhwng awdurdodau lleol a chonsortia.
  2. Tynnodd SBr sylw at yr hyfforddiant a ddarparwyd i Arolygwyr EM Estyn dros yr haf. Roedd pob AEM wedi cael hyfforddiant ym maes e-Ddiogelwch a'u manylion mewngofnodi ar gyfer Hwb.
  3. Roedd pryderon ynghylch cost nod e-Ddiogelwch i ysgolion. Bydd CO yn ymchwilio i weld a oes unrhyw gyfleoedd i leihau'r gost hon.

**Cam Gweithredu: Bydd CO yn ymchwilio i'r posibilrwydd o sgôr is ar gyfer ennill marc diogelwch 360 gradd Cymru.**

* 1. Tynnodd SBr sylw hefyd at arolwg ar-lein sy'n cael ei gynnal ar hyn o bryd gan Estyn. Gall aelodau gyfrannu unrhyw sylwadau ynghylch gwaith arolygu, gan gynnwys arolygu dysgu digidol neu TGCh, y gellir eu cyflwyno o dan ‘sylwadau cyffredinol’ tua diwedd yr holiadur.
  2. Tynnodd CO sylw at ymgyrch Diwrnod Defnyddio'r Rhyngrwyd yn Fwy Diogel a gynhelir y flwyddyn nesaf ar 9 Chwefror. Ceir gwybodaeth am gystadleuaeth i ddatblygu ap newydd [ar Hwb yma](http://hwb.wales.gov.uk/eSafety/News" \l "article/32ea045f-91f7-4efe-9777-819c406ffb4e).

**HwbMeets**

* 1. Cynhaliwyd yr HwbMeet diweddaraf yng Nghasnewydd ar 29 Medi. Er mai dim ond nifer fach o bobl a allai ddod i'r cyfarfod, cafwyd adborth cadarnhaol iawn ynghylch y fformat – yn arbennig gan athrawon yn ysgol CK, a ymddiddorodd yn fawr yn y sesiwn. Cynhelir y digwyddiad nesaf yn Llandudno ar 20 Hydref ac mae Conwy wrthi'n ei hyrwyddo ledled yr awdurdod lleol.

**Gweithdai Technowersylloedd**

* 1. Rhoddodd CO y wybodaeth ddiweddaraf am y cynnydd y mae'r cynllun yn ei wneud yn gryno a chadarnhaodd eu bod ar y trywydd iawn i gyflwyno pob sesiwn erbyn mis Mawrth 2016.

**Pwyntiau eraill o ddiddordeb**

* 1. Disgwylir i gynllun dilysu peilot HE gyda Phrifysgol Cymru y Drindod Dewi Sant redeg o hanner tymor mis Hydref. Mae AR wedi trafod y posibilrwydd o gael Grŵp Llandrillo Menai i ymuno â'r prosiect a thrafodir hyn gan eu Huwch Dîm Rheoli.

**Trwyddedu ERA**

* 1. Yn ddiweddar cyfarfu CO ag ERA i drafod materion a ffordd ymlaen mewn perthynas â thrwyddedu eu cynnwys ar gyfer ysgolion. Ar hyn o bryd cynigir gostyngiadau i ysgolion pan gaiff y rhain eu prynu drwy eu hawdurdod lleol. Fodd bynnag, daw hyn i ben ym mis Mawrth.
  2. Ar hyn o bryd mae Tîm Hwb yn gweithio gyda gwahanol bartneriaid ar gynnal microwefannau ar Hwb, gan gynnwys porth creadigrwydd newydd sy'n cwmpasu gwefan y Celfyddydau yng Nghymru a gwefan arall ar gyfer Academi Cymru.
  3. Mae awdurdod lleol Abertawe wrthi'n datblygu dangosfwrdd newydd i awdurdodau lleol, sy'n galluogi ysgolion i gysylltu'n uniongyrchol â'r holl wasanaethau a ddarperir gan eu hawdurdodau lleol (system archebu ystafelloedd, moodle ac ati) drwy'r bar du ar frig pob un o dudalennu Hwb (Gwalch ar gyfer pob ysgol yn Abertawe).
  4. Gofynnodd SBi a fyddai'n bosibl sefydlu un broses fewngofnodi ar gyfer Hwb a rhwydweithiau ysgolion. Cadarnhaodd CO eu bod yn ymchwilio i'r mater hwn mewn cydweithrediad ag awdurdod lleol Abertawe.

**Cam Gweithredu: Bydd CO yn hysbysu SBi am y datblygiadau diweddaraf o ran y potensial ar gyfer un broses fewngofnodi.**

**Ymgyrch Cyfathrebu a Marchnata Hwb**

* 1. Rhoddodd RM drosolwg o'i chynlluniau i ail-lansio Hwb a pharhau i ddatblygu'r llwyfan yn unol â'r cwricwlwm a'r trefniadau asesu newydd. Y prif nod yw codi ymwybyddiaeth a chynyddu canran yr athrawon sy'n mabwysiadu'r llwyfan ac yn ei ddefnyddio i 70 y cant. Hefyd, bwriedir iddo wneud cysylltiadau â Grŵp Llywio TGCh CCAC ac arweinwyr digidol o fewn consortia rhanbarthol.
  2. Nododd RW y gallai iTunesU fod yn fodd i ledaenu adnoddau. Cadarnhaodd CO mai Addysg Cymru yw sianel iTunesU Llywodraeth Cymru a disgwylir i aelodau Tîm Hwb gael hyfforddiant ar iTunesU er mwyn manteisio ar y gwasanaeth hwn yn fuan.
  3. Gofynnodd RM am sylwadau ar rai syniadau cynnar ar gyfer deunyddiau hyrwyddo, a luniwyd fel rhan o dendr.
  4. Yn dilyn trafodaethau grŵp, cytunwyd mai'r ail fformat (sydd â darluniau tebyg i'r rhai a ddefnyddir gan CDSM) oedd y cynllun a ffefrid ac y dylid canolbwyntio ar annog athrawon i ddefnyddio Hwb, yn hytrach nag ar yr adnoddau mwy cymhleth sydd ar gael ar unwaith. Dylai fod cysylltiad cryf hefyd â'r Fframwaith Cymhwysedd Digidol.

**Y Wybodaeth Ddiweddaraf am y Fframwaith Cymhwysedd Digidol**

* 1. Cyhoeddodd y Gweinidog Addysg a Sgiliau y bydd y fframwaith newydd ar gael i ysgolion ym mis Medi 2016 ac y caiff ei gysylltu â phob elfen arall o'r cwricwlwm wrth iddynt gael eu cyflwyno.
  2. Nodwydd 13 o ysgolion arloesi dros yr haf a bydd Tîm Adolygu'r Cwricwlwm Newydd o fewn Llywodraeth Cymru yn gweithio gyda hwy er mwyn arwain y gwaith o ddatblygu'r fframwaith newydd a'i roi ar waith. Bydd cynrychiolwyr yn cyfarfod am y tro cyntaf ar 12 Hydref er mwyn trafod sut i ddatblygu'r fframwaith a gyhoeddir fis Medi nesaf.
  3. Tynnodd JH sylw at sesiwn brecwast a gynhelir yn Ysgol Gynradd Cadoxton fore dydd Gwener 9 Hydref a gwahoddodd unrhyw aelodau i ddod i'r sesiwn os oeddent am wneud hynny.

**Cam Gweithredu: Bydd RM yn cysylltu â SBi ynghylch y cwricwlwm newydd**

1. **Proses a hawliau comisiynu S4C a'u perthnasedd i'r gofod addysg – Huw Marshall / Angharad Evans – S4C**
   1. Rhoddodd Huw Marshall (Pennaeth Datblygu Digidol) drosolwg o strategaeth ddigidol S4C, sydd â'r nod o gynyddu gweithgarwch ymgysylltu â chynulleidfaoedd o bob oedran. Yn dilyn rhai mân welliannau i'w gwefan ac ar ôl i gynnwys S4C gael ei gyhoeddi ar BBC iPlayer, bu cynnydd sylweddol yn nifer yr ymweliadau â'r wefan.
   2. Rhoddodd Angharad Evans (Pennaeth Gwasanaethau Cyfreithiol) drosolwg o hawliau darlledu ac esboniodd y cymhlethdodau sy'n gysylltiedig â thrwyddedau ERA i ysgolion. (Os oes gan ysgol drwydded ERA, bydd yn gallu defnyddio unrhyw gynnwys at ddibenion addysgu a dysgu am ddim).
   3. Nododd HM fod S4C yn ystyried cynlluniau hirdymor, mewn ymgais i gysoni eu strategaethau hwy â strategaethau eu partneriaid a dylai pob cynhyrchiad yn y dyfodol gynnwys elfen addysgol gyda sylw yn cael ei roi i gynhyrchu deunyddiau ac adnoddau i ategu rhaglenni pan gânt eu darlledu.
   4. Mae trafodaethau rhwng S4C, BBC a Llywodraeth Cymru ynghylch sicrhau y gall defnyddwyr Hwb weld yr holl gynnwys drwy ERA yn mynd rhagddynt ar hyn o bryd.
   5. Pwysleisiodd IT bwysigrwydd dod â darparwyr cynnwys at ei gilydd er mwyn cysoni eu cynlluniau, gyda'r posibilrwydd o ddatblygu themâu a gorgyffwrdd lle y bo'n bosibl.
   6. Awgrymwyd y gallai Fforwm Cynnwys Digidol gynnig cyfle defnyddiol i drafod. Pe câi ei sefydlu, awgrymodd JH y gallai cyfarfod cyntaf y Grŵp Cynnwys Digidol gael ei gynnal ym mis Tachwedd.

**Cam Gweithredu: Bydd IT a HM yn ymchwilio ac yn ystyried a allai BBC/S4C arwain y gwaith o sefydlu Fforwm Cynnwys Digidol.**

1. **Digwyddiad Dysgu Digidol Cenedlaethol 2016**
   1. Rhoddodd CO drosolwg byr o ddigwyddiad eleni a gynhaliwyd yn Neuadd y Ddinas Caerdydd ar 23 Mehefin a nododd, yn unol â chais y grŵp, fod trafodaethau ynghylch uno'r Digwyddiad Dysgu Digidol Cenedlaethol (NDLE) a Digidol 2016 yn mynd rhagddynt.

* 1. Yn dilyn trafodaeth ynghylch lleoliadau, cytunwyd y dylid cynnal digwyddiad y flwyddyn nesaf yng ngogledd Cymru, gyda'r NDLE yn bresennol yn Digidol 2016. Os gellir cynnal NDLE cyn Digidol 2016, gellid dangos fideo yn tynnu sylw at y digwyddiad, a gellid rhoi gwobrau i'r enillwyr hynny na allant deithio i'r gogledd ar y diwrnod.
  2. Gofynnodd CO am sylwadau ar y categorïau gwobrwyo arfaethedig ar gyfer digwyddiad y flwyddyn nesaf. Yn dilyn trafodaethau grŵp, cyflwynwyd y sylwadau canlynol:
* Dylid rhoi mwy o bwyslais ar ddefnyddio Hwb ac adnoddau Hwb, gydag un wobr, o bosibl, sy'n ymwneud â dysgu digidol mewn cyd-destun ehangach. (Os mai ‘Hwb’ yw'r thema ar gyfer gwobrau'r flwyddyn nesaf, thema bosibl ar gyfer gwobrau 2017 yw ‘cymhwysedd digidol’).
* Gellid rhoi pwyslais ar gydweithredu a faint y mae ysgolion wedi'i gyflawni.

**Categorïau gwobrwyo a awgrymir:**

Arloesi

Gemau/Apiau

Cydweithredu

Cymuned

Yn canolbwyntio ar y dysgwr

Y Cyfnod Sylfaen/Dysgwyr iau

* 1. Cynigiodd JH y dylai'r drafodaeth hon barhau drwy wefan gydweithredu NDLC

**Cam Gweithredu: Bydd CR yn cychwyn trafodaeth ynghylch Gwobrau NDLE 2016 ar wefan gydweithredu NDLC. Bydd Tîm Hwb yn anfon arolwg NDLA at bob aelod.**

1. **Cofnodion y cyfarfod diwethaf – 9 Gorffennaf 2015**
   1. Bydd RM yn trefnu cyfarfod rhwng y Gweinidog Addysg a Sgiliau a Chadeirydd NDLC. Bydd Ty Golding a Simon Brown (i'w gadarnhau) hefyd yn mynd i'r cyfarfod ar ran y Cyngor.
   2. Disgwylir i'r adroddiad ar y gwerthusiad o Hwb gael ei gyhoeddi ym mis Rhagfyr.
   3. Rhoddodd IT y wybodaeth ddiweddaraf am brosiect micro:bit y BBC - erbyn hyn disgwylir i'r dyfeisiau gael eu dosbarthu i ysgolion ym mis Ionawr, gyda deunyddiau yn cael eu darparu yn Gymraeg a Saesneg.
   4. Awgrymodd GE y posibilrwydd o gael darlithoedd a noddir gan NDLC, y gellid eu cynnal ar-lein (SKYPE ac ati). Awgrymodd JH hefyd y gellid ffilmio siaradwyr a lanlwytho'r fideos i Hwb.
   5. Nododd IT y bydd rhaglenni o archifau'r BBC ar gael ar RES, er mwyn dathlu 400 mlynedd ers marwolaeth Shakespeare fis Ebrill nesaf a'i bod yn bosibl y bydd Russell T. Davies yn cynnal sesiwn gweithdy, a allai fod ar gael drwy Hwb.
2. **Unrhyw fater arall**

**Cyfarfodydd yn y dyfodol**

* 1. Cytunodd DL a DO i wneud cyfraniad yn y cyfarfod nesaf ynghylch eu taith i Hong Kong a drefnwyd gan y British Council.

**Cam Gweithredu: Bydd CR yn cynnwys taith DL a DO i Hong Kong, a drefnwyd gan y British Council, ar agenda'r cyfarfod nesaf**

**Gwrthdaro buddiannau**

* 1. Darllenodd JH y datganiad canlynol ynglŷn â newidiadau i delerau aelodaeth pob un o Gynghorau, Byrddau a Grwpiau Llywio (ac ati) Llywodraeth Cymru.

*Dylai pob aelod roi sylw dyledus i'r safonau a ddisgwylir gan bobl sy'n gweithio mewn swydd gyhoeddus (Egwyddorion Nolan).* *Er bod llythyrau penodi yn tynnu sylw at yr egwyddorion hyn, dylent gael eu hystyried fesul achos er mwyn sicrhau eu bod yn adlewyrchu'r amgylchiadau cywir.*

*Mae'n rhaid i aelodau cynghorau geisio caniatâd gan y Cadeirydd ar gyfer unrhyw wrthdaro buddiannau, canfyddedig neu wirioneddol, ac ni all aelodau wneud unrhyw waith nes iddynt gael y cyfryw ganiatâd gan y Cadeirydd.* *Ar gyfer y rhai a benodir yn Gadeiryddion, dylid ceisio caniatâd gan yr ysgrifenyddiaeth/cangen sy'n noddi.*

**Crynodeb o'r Camau Gweithredu**

|  |  |
| --- | --- |
| **Cyf** | **Cam Gweithredu** |
| 2.9 | Bydd CO yn rhoi dadansoddiad o'r ystadegau sy'n cael eu coladu ar hyn o bryd yn y cyfarfod nesaf - dangosfwrdd. |
| 2.13 | Bydd CO yn cyflwyno dangosfwrdd wedi'i ddiweddaru yn y cyfarfod nesaf. |
| 2.15 | Bydd CR yn lanlwytho dolenni i'r dogfennau sy'n ymwneud â sefydlu gwefan i Lywodraethwyr ysgol i wefan gydweithredu'r Cyngor Dysgu Digidol Cenedlaethol. |
| 2.18 | Bydd Alex Clewett yn cyfarfod â SBi er mwyn trafod cynlluniau ar gyfer consortiwm gogledd Cymru. |
| 2.22 | Bydd CO yn ymchwilio i'r posibilrwydd o sgôr is ar gyfer ennill marc diogelwch 360 gradd Cymru. |
| 2.31 | Bydd CO yn hysbysu SBi am y datblygiadau diweddaraf o ran y potensial ar gyfer un broses fewngofnodi. |
| 2.38 | Bydd RM yn cysylltu â SBi ynghylch y cwricwlwm newydd |
| 3.6 | Bydd BBC/S4C yn datblygu trefniadau ar gyfer sefydlu'r Grŵp Cynnwys Digidol a'i gyfarfod cyntaf. |
| 4.4 | Bydd CR yn cychwyn trafodaeth ynghylch Gwobrau NDLE 2016 ar wefan gydweithredu NDLC. Bydd Tîm Hwb yn anfon arolwg NDLA at bob aelod. |
| 6.1 | Bydd CR yn cynnwys taith DL a DO i Hong Kong, a drefnwyd gan y British Council, ar agenda'r cyfarfod nesaf |